stanford-oval/wikipedia huggingface dataset:
עמירה הס
עמדותיה

הס מחזיקה בדעה כי הסכמי אוסלו לא סיימו את שליטתה של ישראל בגדה המערבית וברצועת עזה, וכי ההסכמים יוצרים למעשה מנגנון להמשך הכיבוש בדרכים אחרות. בכתיבתה על הסכסוך הישראלי-פלסטיני היא מפגינה הזדהות עם הצד הפלסטיני, מתמקדת בסבלם של הפלסטינים ומותחת ביקורת נוקבת על מדיניות ישראל בשטחים. דעותיה אלו הפכו אותה לא אחת למטרה להתקפות מילוליות מצד ישראלים. היא מתחה ביקורת קשה על השחיתות ברשות הפלסטינית, על כך שהיא אינה דואגת בראש ובראשונה לאינטרסים של התושבים הפלסטינים, ושהיא מדכאת את פעילותם של אנשי תנועת חמאס בגדה המערבית.
ב-3 באפריל 2013 פרסמה מאמר ב"הארץ" שפתח במילים: "יידוי אבנים הוא זכות וחובה מולדות של מי שנמצא תחת שלטון זר", ואולם בהמשך ציינה שלזכות זו יש סייגים כמו "הבחנה בין אזרחים לנושאי נשק, ובין ילדים ללובשי מדים".
בספטמבר 2014 סולקה הס, בשל היותה יהודייה-ישראלית, מכנס באוניברסיטת ביר זית. הס כתבה בתגובה: "אני מבינה את הצורך הנפשי של פלסטינים ליצור מרחב ללא דריסת רגל לאזרחי המדינה ששוללת את זכויותיהם ומנשלת מאדמתם. כאשת שמאל אני מפקפקת בהיגיון האנטי-קולוניאליסטי של החרמת פעילי שמאל יהודים-ישראלים. בכל מקרה, אלה האחרונים לא מחפשים תו הכשר כדי להתנגד לכיבוש ולמשטר הפריבילגיות היהודי ולפעול למיגורו".
במאמר שהתפרסם ב-9 באוקטובר 2023 לאחר טבח שבעה באוקטובר שבה נהרגו כ-1,200 ונחטפו כ-240, רובם אזרחים, כתבה הס כי "חמושיו [של החמאס] יצאו למסע בנכונות להקריב את חייהם ובידיעה שרבים סיכוייהם להיהרג. כמה מהם רצחו אזרחים ישראלים במה שנראה כאורגיית נקם, שמפקדיהם לא השכילו למנוע, ולו משיקולים טקטיים". בתוספת מאוחרת כתבה כי בזמן כתיבת המאמר "הדיווחים על הזוועות שביצעו אנשי חמאס ופלסטינים אחרים רק התחילו לטפטף... עוד לא היה ידוע עד כמה החמאס תכנן מראש את הפגיעה באזרחים".
הס תומכת במאבק בכיבוש הישראלי על ידי הפעלת לחץ דיפלומטי על ישראל, כמו סנקציות, חרם והגבלת כניסת ישראלים לאירופה.
ספריה

לשתות מהים של עזה, הספרייה החדשה, 1996
Drinking the Sea at Gaza: Days and Nights in a Land under Siege (Owl Books, 2000) ISBN 0-8050-5740-4
(with Rachel Leah Jones) Reporting from Ramallah: An Israeli Journalist in an Occupied Land (Semiotext(e), 2003) ISBN 1-58435-019-9
Diary of Bergen-Belsen: 1944-1945 (Haymarket Books, 2009) ISBN 978-1-931859-87-5 ... a new English-language translation of her Sephardi Yugoslav mother Hanna Levy-Hass' 1946 memoir, with addition of Hass' fore- and after-words.
הערות שוליים

↑  כשהורדה אמי מהקרון... והובלה למחנה הריכוז... היא הבחינה בקבוצה של נשים גרמניות... הן האטו והציצו בשיירה בסקרנות אדישה. התמונה הזו הייתה בשבילי סמל מאוס לכל צפייה מהצד. מגיל צעיר החלטתי שחלקי לא יהיה בין אלה." עמ' 10.
↑  יוסי דהאן, כישלון חיים מרשים של עיתונאית, העוקץ, 7 בנובמבר 2009
↑  העיתונאית עמירה הס זכתה בפרס חופש העיתונות של ארגון עיתונאים ללא גבולות, באתר הארץ, 2 בדצמבר 2009
↑  דרור מורה, "שומרי הסף", הוצאת ידיעות ספרים, תל אביב, 2014, עמ' 236
↑  ענת רואה, בית המשפט: "הארץ" ישלם 250 אלף שקל למתנחלי חברון, באתר ynet, 7 ביוני 2001
↑  נדב זאבי, עמירה הס נמלטה מעזה, באתר nrg‏, 4 בדצמבר 2008
↑  הנאום של הס בטקס הענקת פרסי ליבוביץ שנערך בצוותא
↑  עמירה הס, הארץ‏, די לעצום עין מדיכוי חמאס בגדה, באתר וואלה, 19 בספטמבר 2007
↑   עמירה הס, התחביר הפנימי של יידוי אבנים, באתר הארץ, 3 באפריל 2013
↑   עמירה הס, למה סילקו אותי מאוניברסיטת ביר זית?, באתר הארץ, 28 בספטמבר 2014
↑   עמירה הס, מעגל הנקם הישראלי והפלסטיני, באתר הארץ, 9 באוקטובר 2023
↑  Israel Gaza War: a conversation with Amira Hass, 2023-10-19, נבדק ב-2023-11-15
| --- | --- |
בקרת זהויות :  NLI: 987007518798205171  BNE: XX933550  BnF: cb13755699k (data)  CiNii: DA19462147  GND: 1147237972  ISNI: 0000 0000 7828 4331  LCCN: n97027441  NDL: 01000144  NTA: 23939030X  SUDOC: 060361182  VIAF: 97890862   WorldCat (עם VIAF): 97890862
חיסון MMR

| --- | --- |

חיסון MMR
 שמות מסחריים בישראל
 Priorix
 מזהים
 קוד ATC:  J07BD52
 מספר CAS:  1704518-68-2
 ChemSpider:  None
חיסון MMR, הנודע גם בכינוי כחיסון המשולש, הוא חיסון משולב למחלות חצבת, חזרת, ואדמת, (Measles, Mumps, Rubella). מנה ראשונה של חיסון זה ניתנת בדרך-כלל לילדים סביב גילאי 9–15 חודשים, כאשר המנה השנייה ניתנת בגיל 9 חודשים עד 6 שנים, זאת כל עוד חלפו לפחות 4 חודשים בין שתי המנות.
לאחר שתי מנות, 97% מהאנשים יהיו מוגנים כנגד חצבת, 88% כנגד חזרת, ו-97% (לכל הפחות) כנגד אדמת. החיסון אף מומלץ לאוכלוסיות שלא פיתחו חסינות, אנשים חולי איידס/HIV או 72 שעות מרגע החשיפה לחצבת בקרב כאשר שאינם מחוסנים לגמרי. חיסון זה ניתן בזריקה.
חיסון משולש נמצא בשימוש רחב בכל רחבי העולם. 500 מיליון מנות ניתנו בין השנים 1999 ל-2004 בכל רחבי העולם. לפני שהחיסון כנגדה נעשה נפוץ חצבת גרמה ל-2.6 מיליון מתים בשנה. מספר המתים הודות לחיסון זה פחת משמעותית והגיע ל-122,000 מתים בשנת 2012, בעיקר במדינות עניות. נכון לשנת 2018, הודות לחיסון, שיעורי החצבת בצפון ודרום אמריקה הפכו נמוכים מאוד, ולעומת זאת, נצפתה עליה בקרב אוכלוסיות שלא חוסנו. בין שנת 2000 לשנת 2016, החיסון הפחית את מקרי החצבת ב-84% נוספים.
תופעות הלוואי של החיסון הן לרוב קלות וחולפות ללא טיפול מיוחד. תופעות אלו עשויות לכלול חום, כאב או אדמומיות באתר ההזרקה. תגובה אלרגית קשה מתרחשת אחת לכל מיליון אנשים. כמו-כן, מכיוון שהחיסון מכיל נגיף חי-מוחלש, הוא לא מומלץ במהלך ההיריון אך יכול להינתן בזמן תקופת ההנקה.. החיסון יכול להינתן בבטחה יחד עם חיסונים אחרים. אנשים שחוסנו אינם מדבקים יותר מאשר אנשים אחרים בתקופה שלאחר החיסון. התחסנות איננה מעלה את הסיכוי לאוטיזם.
חיסון ה-MMR פותח לראשונה על ידי מוריס הילמן והותר לשימוש בארצות הברית בשנת 1971 עבור חברת מרק (Merck). כל אחת מן המחלות חצבת, חזרת ואדמת נחקרו בעבר כשלעצמן בשנים 1963, 1967 ו-1969 בהתאמה. המלצות למנה שנייה ניתנו בשנת 1989. חיסון ה- MMRV, אשר מכסה גם אבעבועות רוח, עשוי להינתן במקום חיסון זה. לעיתים, עשוי להיות שימוש גם בחיסון ה- MR (שלא מכסה חזרת).
שימוש רפואי

ב-2020, ארגון קוקרן )Cochrane( הכריז כי ״הראיות הקיימות לגבי הבטיחות והיעילות של חיסון הMMR תומכות במדיניות הנוכחית של חיסון המוני, אשר מטרתו מיגור מחלת החצבת העולמית והפחתת תחלואה ותמותה הקשורים לחזרת ואדמת״.
החיסון המשולב כואב פחות מאשר שלוש זריקות נפרדות הניתנות בו-זמנית, ואף מהיר ויעיל יותר משלוש זריקות בתאריכים שונים. שירותי בריאות הציבור באנגליה מדווחים כי מתן חיסון משולב יחיד, החל משנת 1988, במקום מתן אפשרות לבצע אותם גם בנפרד, הגביר את ההיענות לנטילת החיסון.
שימוש רפואי > חצבת

לפני השימוש הנרחב בחיסון כנגד חצבת, שיעורי המחלה היו כה גבוהים עד שההדבקה תוארה כ״בלתי-נמנעת - כמו מוות ומיסים״. מספר המקרים המדווחים של חצבת בארצות הברית ירדו ממאות אלפים לעשרות אלפים בעקבות כניסת החיסון לראשונה ב-1963. בשנות ה-80, העלייה בהיענות לנטילת החיסון לאחר ההתפרצויות ב-1971 וב-1977, הורידה את מספר המקרים לאלפים בודדים בשנה. התפרצות של כמעט 30,000 בשנת 1990 הובילה למאמץ מחודש להעלאת ההתחסנות ולהוספת מנה שנייה ללוח-הזמנים המומלץ. בין השנים 1997 עד 2003, דווחו פחות מ-200 מקרים בארצות הברית בכל שנה, והמחלה אינה נחשבת אנדמית שם.
היתרון של החיסון כנגד חצבת במניעת מחלות, נכות ומוות מגובה בעדויות רבות. ב-20 השנים הראשונות שלאחר מתן רישיון החיסון, נמנעו כ-52 מיליון מקרים של המחלה בארה״ב, 17,400 מקרים של מוגבלות שכלית ו-5,200 מקרי מוות. במהלך השנים 1999–2004, אסטרטגיה שהוביל ארגון הבריאות העולמי וUNICEF )קרן החירום הבינלאומית של האו"ם לילדים( הובילה לשיפור בשיעור ההתחסנות כנגד חצבת ומנעה, על-פי הערכות, 1.4 מיליון מקרי מוות מחצבת ברחבי העולם. בין שנת 2000 ל-2013, חיסון נגד חצבת הוביל לירידה של 75% במקרי המוות מהמחלה.
חצבת שכיחה באזורים רבים בעולם. על-אף שהוכרז על מיגורה מארה״ב בשנת 2000, יש צורך בשיעורים גבוהים של התחסנות בקרב האוכלוסייה ומאמצי הסברה בקרב אלו שמסרבים להתחסן על-מנת למנוע התפרצויות חוזרות ולשמר את היכחדותה מרחבי ארה״ב. מתוך 66 מקרי החצבת שדווחו בארה״ב ב-2005, מעט יותר ממחציתם מיוחסים לאדם אחד לא מחוסן שלקה בחצבת במהלך ביקור ברומניה. אדם זה חזר לקהילה יחד עם הרבה ילדים שאינם היו מחוסנים. התפרצות זו הובילה להדבקת 34 אנשים, רובם ילדים, ולמעשה כולם לא היו מחוסנים. 9% מהם אושפזו ועלות בלימת ההתפרצות נאמדה ב-167,685 דולר. מגפה גדולה נמנעה הודות לשיעורי התחסנות גבוהים ביישובי הסביבה.
בשנת 2017 התרחשה התפרצות של חצבת בקרב הקהילה הסומלית-אמריקאית במינסוטה, עקב ירידה בשיעורי ההתחסנות. ירידה זו מיוחסת לתפיסה מוטעית לפיה החיסון עלול לגרום לאוטיזם. המרכז לבקרת מחלות ומניעתן דיווח על 65 ילדים שנפגעו בהתפרצות זו.
שימוש רפואי > אדמת

אדמת, הידועה גם בשם ״חצבת גרמנית״, הייתה נפוצה מאוד לפני הופעת החיסון ושימושו הנרחב בעולם. הסיכון העיקרי שנשקף מאדמת הוא במהלך ההיריון, ונובע מכך שתינוק עלול להידבק מאימו ב״אדמת מולדת״ העלולה לגרום למומים מולדים משמעותיים.
שימוש רפואי > חזרת

חזרת היא מחלה ויראלית נוספת שהייתה נפוצה מאוד בעבר, במיוחד במהלך תקופת הילדות. אדם שעבר את גיל ההתבגרות וחלה בחצבת עלול לפתח סיבוך אפשרי של אורכיטיס דו-צדדית )דלקת באשכים (העלולה להוביל במקרים מסוימים לעקרות.
שימוש רפואי > מתן החיסון

התרופה ניתנת בזריקה תת-עורית והמנה הראשונה ניתנת בדר״כ בגיל 12 חודשים. ניתן לתת את המנה השנייה של חיסון ה-MMR כבר חודש לאחר המנה הראשונה. המנה השנייה נועדה ליצירת חסינות במספר קטן של אנשים )2-5%(שאינם מצליחים לפתח חסינות לחצבת לאחר המנה הראשונה. בארה״ב נהוג לעשות זאת לפני הכניסה לגן משיקולי נוחות. באזורים בהם נפוצה מחלת החצבת ממליצים בדרך-כלל על מנה ראשונה בגיל 9 חודשים ומנה שנייה בגיל 15 חודשים.
בטיחות

תופעות לוואי עלולות להופיע מרכיביו השונים של החיסון, אך רק לעיתים נדירות תופעות הלוואי תהינה חמורות. 10% מהילדים מפתחים חום, חולשה ופריחה 5-21 ימים לאחר החיסון הראשון, ו-3% עלולים לפתח כאבי פרקים שנמשכים 18 ימים בממוצע. נשים מבוגרות נמצאות בסיכון גבוה יותר לכאבי פרקים, דלקת פרקים חריפה ואף לעיתים רחוקות, דלקת פרקים כרונית.אנפילקסיס היא תגובה אלרגית נדירה ביותר אך חמורה שעלולה להיגרם מן החיסון, כאשר אחת הסיבות לכך היא אלרגיה לביצים. ב-2014, מנהל התרופות האמריקאי )FDA(הנחה להוסיף שתי תופעות לוואי נוספות על תווית החיסון - דלקת מוח מפושטת חריפה)ADEM(ודלקת בחוט השדרה, יחד עם היתר להוסיף התרעה מפני קשיי הליכה. דו״ח של IMO לשנת 2012 מצא כי מרכיב החצבת בחיסון המשולש עלול לגרום אצל אנשים מדוכאי חיסון לדלקת המוח עם גופיפי הסגר)inclusion bodies(. דו״ח זה אף דחה את הטענות בדבר קשר בין החיסון לאוטיזם. מספר גרסאות של החיסון מכילות את האנטיביוטיקה נאומיצין ולכן אין לחסן אנשים שהם אלרגים לאנטיביוטיקה זו.
מספר הדיווחים על הפרעות נוירולוגיות הוא קטן מאוד. עם זאת, סוג מסוים של חיסון MMR המכיל את זן החזרת Urabe נמצא קשור לתופעות לוואי נדירות של דלקת ויראלית של קרום המוח )כלומר, שאיננה ממקור חיידקי(. שירות הבריאות הלאומי של בריטניה הפסיק להשתמש בזן החזרת Urabe בתחילת שנות ה-90, עקב מקרי קלים וחולפים של דלקת ויראלית של קרום המוח. במקום זאת, נעשה שימוש בחיסון המכיל את זן החזרת של ג'ריל לין)Jeryl Lynn(. זן Urabe נשאר בשימוש במספר מדינות, בין היתר עקב העובדה שחיסון עם זן Urabe זול יותר לייצור מאשר זן ג'ריל לין ומפני שהוא נמצא כבעל יעילות גבוהה יותר. זאת, יחד עם שיעור גבוה יותר של תופעות לוואי קלות ויתרון של שכיחות מופחתת של תופעות לוואי כלליות.
סקירה שנעשתה על-ידי Cochrane מצאה שבהשוואה לפלצבו, חיסון MMR היה קשור עם היארעות מופחתת של זיהומים בדרכי הנשימה העליונות, עצבנות מוגברת ומספר דומה של תופעות לוואי אחרות.
באופן טבעי, הדבקה בחצבת מתרחשת לעיתים קרובות עם ארגמנת תרומבוציטופנית חיסונית )ITP(, פריחה פורפורית ונטייה מוגברת לדימום שחולפת בתוך חודשיים בילדים, ב-1 לכל 20,000 מקרים. ITP עלולה להתרחש בכ-1 מתוך 40,000 ילדים בששת השבועות שלאחר חיסון הMMR. אולם, ITP מתחת לגיל שש שנים היא בדרך כלל מחלה קלה, ורק לעיתים נדירות בעלת השפעות ארוכות טווח.
בטיחות > טענות שגויות ביחס לאוטיזם

בשנת 1998, אנדרו וייקפילד פרסם מאמר (שהתברר כהונאה) בכתב העת הלאנסט ובו טען כי 12 ילדים פיתחו תסמינים מהקשת האוטיסטית ובעיות מעיים, רובם זמן קצר לאחר קבלת החיסון, ותמך בחיסון מתחרה לחיסון ה-MMR. בשנת 2010, המחקר של וייקפילד נמצא על-ידי המועצה הרפואית הכללית של בריטניה כשקרי, וכתב העת הלאנסט חזר בו לחלוטין מן המסמך. שלושה חודשים לאחר נסיגת הלאנסט, נשלל רישיון הרפואה של וייקפילד בבריטניה, יחד עם הצהרה בה נכתב כי זייף באופן מכוון את מחקרו. המחקר הוכרז כהונאה בשנת 2011 על-ידי ה-British Medical Journal.
מאז פרסומו של ווייקפילד, מחקרים רבים שנבדקו על ידי עמיתים לא הצליחו להראות קשר כלשהו בין החיסון לאוטיזם.המרכזים לבקרת מחלות ומניעתן (CDC), המכון לרפואה של האקדמיה הלאומית למדעים ושירות הבריאות הלאומי בבריטניה יחד עם ספריית Cochrane הגיעו כולם למסקנה לפיה אין ראיות המקשרות בין החיסון לבין אוטיזם.
מתן החיסונים בשלוש מנות נפרדות אינו מפחית את הסיכויים לתופעות לוואי, ואף מגדיל את האפשרות להידבקות בשתי המחלות שעדיין לא חוסנו כנגדן )בין המנות(. מומחי בריאות מתחו ביקורת על הדיווח בתקשורת לפיו קיימת מחלוקת, כביכול, בנוגע לקשר שבין החיסון לאוטיזם וטענו שהפרסום המוטעה גרם לירידה בשיעורי ההתחסנות בקרב הציבור. ולראייה, לפני פרסום הממצאים של ווייקפילד שיעור ההתחסנות בחיסון ה-MMR בבריטניה היה 92%. לאחר הפרסום, השיעור ירד מתחת ל-80%. בשנת 1998, היו 56 מקרי חצבת בבריטניה. עד 2008, היו 1348 מקרים, עם שני מקרי מוות.
ביפן לא משתמשים בחיסון המשולש ובמקום זאת משתמשים בחיסון משולב לחצבת ואדמת, ולאחר מכן חיסון נגד חזרת בלבד. זה לא השפיע על שיעורי האוטיזם במדינה, מה שמפריך עוד יותר את השערת האוטיזם.
היסטוריה

זני הנגיפים מהם מורכב החיסון פותחו על-ידי היתרבות בתאים של בעלי-חיים ובני אדם וזאת מפני שכל הנגיפים זקוקים לתא מארח על-מנת להתרבות.
לדוגמה, במקרה של נגיפי החזרת והחצבת, זני הנגיף גודלו בביצי תרנגולות. באמצעות שיטה זו, נוצרו זני וירוס המותאמים יותר להדבקת תאי תרנגולות ופחות וירולנטיים לתאי אדם. זו הסיבה שזנים אלו נקראים זנים ״מוחלשים״. לפעמים הם אף מכונים ״מוחלשים עצבית״ מכיוון שהזנים הללו פחות ארסיים לתאי העצב האנושיים מאשר הזנים המקוריים של הווירוס.
רכיב האדמת, מרובקס )Meruvax(, פותח בשנת 1967 באמצעות התרבות בתאי רקמת ריאה עוברית אנושית, הנקראת WI-38)על שם מכון ויסטאר (אשר נקצרה שש שנים מוקדם יותר, בשנת 1961.
| מחלה | רכיב החיסון | זן הנגיף | אמצעי התרבות | אמצעי גדילה |
| --- | --- | --- | --- | --- |
| חצבת | Attenuvax | זן מוחלש של אנדרס-אדמונסטון | תאי תרנגולת עובריים | מדיום 199 |
| חזרת | Mumpsvax | זן ג'ריל לין )רמה B( | תאי תרנגולת עובריים | מדיום 199 |
| אדמת | Meruvax II | זן Wistar RA 27/3 | תאי ריאה אנושיים עובריים )WI-38( | MEM - תמיסה המכילה מלחים, נאומיצין, נסיוב בקר עוברי )FBS(, נסיוב אלבומין ממקור אנושי וכו'. |
המונח ״חיסון MPR״ מתייחס גם הוא לחיסון זה )האות P מתייחסת למילה פרוטיטיס, דלקת בבלוטת הפרוטיד הנגרמת ע״י נגיף החזרת(.
גרסתו השנייה של החיסון של חברת Merck מסופקת בטכניקה של ייבוש בהקפאה )ליופיליזציה( ומכילה וירוסים חיים. לפני ההזרקה, היא מורכבת מחדש יחד עם ממס מיוחד.
על פי סקירה שפורסמה בשנת 2018, חיסון ה-GlaxoSmithKline (GSK) הידוע בשם פלוסריקס )Pluserix(מכיל את נגיף החצבת מזן שוורץ)Schwarz(, זן החזרת דמוית ג'ריל לין ונגיף האדמת מסוג RA27/3. השימוש בפלוסריקס הונהג לראשונה בהונגריה בשנת 1999. זן אנדרס-אדמונסטון נמצא בשימוש מאז 1999 בהונגריה בתוך המוצר MMR II של Merck. בשנת 2003 בהונגריה נעשה לראשונה שימוש בחיסון הפלוסריקס)GSK(, העושה שימוש בזן החצבת שוורץ.
חיסון MMRV

חיסון הMMRV, המורכב מחיסונים כנגד חצבת, חזרת אדמת ואבעבועות רוח, הוצע כתחליף לחיסון ה-MMR על-מנת להקל על מתן החיסונים. נתונים ראשוניים מצביעים על שיעור היארעות של פרכוסי חום של 9 לכל 10,000 חיסונים בחיסון הMMRV, לעומת 4 לכל 10,000 במתן חיסון MMR וחיסון כנגד אבעבועות רוח בנפרד. עקב כך, גורמי הבריאות בארה״ב אינם מביעים העדפה לשימוש בMMRV על-פני זריקות נפרדות.
במחקר משנת 2012, נשלח סקר לרופאי ילדים ורופאי משפחה כדי לאמוד את רמת המודעות שלהם לסיכון המוגבר לפרכוסי חום בעקבות חיסון ה-MMRV. MMRV. מתוצאות הסקר עלה כי 74% מרופאי המשפחה ו-29% מרופאי הילדים אינם היו מודעים לסיכון המוגבר לתופעות אלו. לאחר קריאת המידע רק 7% מרופאי המשפחה ו-20% מרופאי הילדים היו ממליצים על חיסון MMRV לילדים בריאים בגילאי 12 עד 15 חודשים. הגורמים המשמעותיים ביותר אשר דווחו כתורמים להמלצה לביצוע חיסון MMRV לעומת חיסון MMR ואבעבועות רוח בנפרד היו המלצות האיגודים המקצועיים לרפואת משפחה, ילדים ואימונולוגיה )לפי 77% מרופאי הילדים ו-73% מרופאי המשפחה(.
חיסון MR

חיסון זה מכסה חצבת ואדמת, אך לא חזרת. החל משנת 2014 הוא היה בשימוש ב״מספר מדינות )לא מזוהות(״.
חששות דתיים

גרסאות מסוימות של חיסון זה עושות שימוש בג'לטין, כמייצב, המופק מחזירים. עובדה זו הובילה לירידה בהיענות לנטילת החיסון, וכתוצאה מכך גרמה לעלייה ברמות התחלואה בקרב קהילות עם שיעור גבוה של מוסלמים או יהודים אורתודוקסים. זאת, על-אף העובדה שקיימים חיסונים חליפיים המאושרים לשימוש ושאינם עושים שימוש בחזיר. ייתכן שירידה זו נגרמה בעקבות מידע מוטעה לצד החששות הדתיים.
ראו גם

חיסון MMRV
חיסון
לקריאה נוספת

The immunological basis for immunization series: module 7: measles (update 2009). World Health Organization. בינואר 2009. ISBN 9789241597555. {{cite book}}:  (עזרה)
The immunological basis for immunization series: module 16: mumps. World Health Organization (WHO). בנובמבר 2010. ISBN 9789241500661. {{cite book}}:  (עזרה)
The immunological basis for immunization series: module 11: rubella. World Health Organization (WHO). בדצמבר 2008. ISBN 9789241596848. {{cite book}}:  (עזרה)
Ramsay, Mary, ed. (בדצמבר 2019). "Chapter 21: Measles". Immunisation against infectious disease. Public Health England. {{cite book}}:  (עזרה)
Ramsay, Mary, ed. (באפריל 2013). "Chapter 23: Mumps". Immunisation against infectious disease. Public Health England. {{cite book}}:  (עזרה)
Ramsay, Mary, ed. (באפריל 2013). "Chapter 28: Rubella". Immunisation against infectious disease. Public Health England. {{cite book}}:  (עזרה)
"Chapter 13: Measles". Epidemiology and Prevention of Vaccine-Preventable Diseases (13th ed.). Washington D.C.: U.S. Centers for Disease Control and Prevention (CDC). 2015. ISBN 978-0990449119.
"Chapter 15: Mumps". Epidemiology and Prevention of Vaccine-Preventable Diseases (13th ed.). Washington D.C.: U.S. Centers for Disease Control and Prevention (CDC). 2015. ISBN 978-0990449119.
"Chapter 20: Rubella". Epidemiology and Prevention of Vaccine-Preventable Diseases (13th ed.). Washington D.C.: U.S. Centers for Disease Control and Prevention (CDC). 2015. ISBN 978-0990449119.
Roush, Sandra W.; Baldy, Linda M.; Hall, Mary Ann Kirkconnell, eds. (במרץ 2019). "Chapter 7: Measles". Manual for the surveillance of vaccine-preventable diseases. Atlanta GA: U.S. Centers for Disease Control and Prevention (CDC). {{cite book}}:  (עזרה)
Roush, Sandra W.; Baldy, Linda M.; Hall, Mary Ann Kirkconnell, eds. (במרץ 2019). "Chapter 9: Mumps". Manual for the surveillance of vaccine-preventable diseases. Atlanta GA: U.S. Centers for Disease Control and Prevention (CDC). {{cite book}}:  (עזרה)
Roush, Sandra W.; Baldy, Linda M.; Hall, Mary Ann Kirkconnell, eds. (במרץ 2019). "Chapter 14: Rubella". Manual for the surveillance of vaccine-preventable diseases. Atlanta GA: U.S. Centers for Disease Control and Prevention (CDC). {{cite book}}:  (עזרה)
The Mamas & the Papas

| --- | --- |

The Mamas & the Papas במופע של אד סאליבן, 1968
 מקום הקמה:  לוס אנג'לס
 תקופת הפעילות:  1965–1968   1971 – 1972
 סוגה:  פולק רוק
 חברת תקליטים:  Dunhill
 פרסים והוקרה:  היכל התהילה של הרוק אנד רול (1998) 
 אתר רשמי
 פרופיל ב-IMDb
 חברים
 ג'ון פיליפס קאס אליוט דני דוהרטי מישל פיליפס  ג'יל גיבסון
 
The Mamas & The Papas (כונתה בישראל גם בתרגום לעברית: האמהות והאבות) היו להקה ווקלית מובילה בשנות ה-60 של המאה ה-20. הלהקה היא מהלהקות האמריקניות היחידות ששמרו על הצלחתן לאורך הפלישה הבריטית של הביטלס (להקה נוספת שעשתה זאת הייתה הלהקה האמריקנית הביץ' בויז). הלהקה הקליטה והופיעה משנת 1965 עד 1968, הוציאה חמישה אלבומים והכניסה עשרה סינגלים לרשימת הלהיטים. אף על פי שהלהקה שהתה פרק זמן קצר מאוד בממלכת המוזיקה הפופולרית רואים חלק מחברי הלהקה את הזמן המועט שהיו באור הזרקורים את הסיבה לכך שגם כיום ישנם מעריצים נאמנים ללהקה.
היסטוריה

ג'ון פיליפס, קאס אליוט, דני דוהרטי ומישל פיליפס הקימו את הלהקה לאחר כישלון עם מספר להקות פולק. הלהיט "קליפורניה החולמת" הוביל אותם מיד אל פסגת ההצלחה המיוחלת. עד היום נחשב שיר זה למוכר ולמוערך ביותר של הלהקה.
היסטוריה > שם הלהקה

ההשראה לשם הלהקה נלקחה מתוכנית טלוויזיה יומית. לפני שהקליטה הלהקה את אלבום הבכורה שלה "If You Can Believe Your Eyes and Ears" נקראה הלהקה (תקופה קצרה בלבד) "המעגל הקסום". חברי הלהקה חשקו בשם קליט ולכן התכנסו בבית שבו גרו ביחד והתחבטו במציאת שם חדש. במהלך הפגישה החליט אחד החברים לראות טלוויזיה והדליק אותה בדיוק כשמלאך מהגיהנום (חבר בכנופיית רוכבי אופנוע משנות ה-60) התארח בתוכנית אירוח. הדבר הראשון שחברי הלהקה שמעו היה "חכה שנייה, הוס. אנשים מסוימים קוראים לנשים שלנו זולות, אבל אנחנו פשוט קוראים להן אימהות". לאחר ששמעה זאת ניתרה אליוט ממקומה והכריזה "כן!, אני רוצה להיות אימא!". גם מישל הזדהתה עם רצונה של אליוט. פיליפס ודוהרטי החליפו מבטים וג'ון אמר, "אבות? טוב, הבעיה נפתרה." כך נולד ללהקה שמה החדש. כינויה המוכר של קאס אליוט היה מאמא קאס ("אִמא קאס").
היסטוריה > אמא ('מאמא') קאס

קאס אליוט נולדה כאלן נעמי כהן, והייתה חברה בלהקה בין 1965 ל-1971. תחילה נרתע מנהיג הלהקה, ג'ון פיליפס, לקבל אותה, בגלל עודף המשקל שלה. היא הייתה הסולנית בלהיטים כמו "Dream A Little Dream Of Me" (מוזיקה: פביאן אנדרה וויבר שוואנדט, מילים: גאס כאהן). באחד השירים של הלהקה "Creeque Alley", כתב פיליפס, "אף אחד לא משמין חוץ ממאמא קאס", שורה שקאס עצמה שרה בהופעות אגב משיכת כתפיים אדישה. קולה של קאס אליוט נשמע קליל וקציפתי, מה שהתאים בדיוק ללהיטי הפופ שכתבו לה. במהלך העבודה עם הלהקה לא ויתרה קאס על קריירת סולו, והוציאה את הלהיטים "Make Your Own Kind Of Music" ו-"It's Getting Better", אבל לא הגיעה להצלחות כמו עם להקת האם. במקום זה, היא החלה להופיע בקביעות בטלוויזיה, כשהיא נותנת לקסם האישי שלה לכבוש את הצופים, בעשרות שעשועונים ותוכניות אירוח, ואף הייתה מנחה אורחת לצד ג'וני קרסון ב"טונייט שואו".
ב-1974, אחרי שבועיים של הצלחה והופעות מכורות מראש ב"פלדיום" של לונדון, הלכה קאס אליוט לעולמה מהתקף לב, כשהיא מותירה אחריה ילדה בת שבע, אואן. ב-1998, כשה"מאמאז והפאפאז" נכנסו בשערי היכל התהילה של הרוק אנד רול, ייצגה אואן את אמה בטקס.
היסטוריה > נטילת סמים

במספר ראיונות הודו חברי הלהקה שבזמן ההקלטות הם היו לרוב נתונים להשפעת סמים ובעיקר מריחואנה. הם אף העידו כי ילדיהם הקטנים, שנכחו בהקלטות רבות, היו עדים לשימוש שעשו בסמים.
היסטוריה > הפירוק והסיבות לפירוק

פירוק הלהקה נבע מחוסר נאמנות ותככים, שהובילו לקרע בין ארבעת החברים. ג'ון פיליפס נשא לאישה את מישל גיליאם ב-31 בדצמבר 1962, בתקופה שלפני הקמת הלהקה. בשנה הראשונה של הלהקה ניהלה מישל רומן עם דוהרטי. הם הצליחו לשמור על העניין בסודיות לאורך תקופה ארוכה. במהלך טיול למקסיקו סיפר דוהרטי על הרומן לאליוט, שכעסה מכיוון שהייתה מאוהבת בו בסתר. זמן קצר לאחר מכן, תפס פיליפס את מישל ודוהרטי "על חם" ועזב את הבית.
ג'ון לא היה מסוגל להמשיך לגור עם מישל ולכן עבר לגור בביתו של דוהרטי. בשלב זה התנחמה מישל בזרועותיו של ג'ין קלארק מהבירדס. לאחר שראה בהופעה את מישל שולחת נשיקות באוויר לעבר קלארק שישב בשורה הראשונה, החליט ג'ון כי אינו מסוגל להמשיך להופיע עימה. לאחר שהתיעצו עם עורכי דין שלהם ועם חברת ההקלטות החליטה הלהקה ביוני 1966 להודיע על סילוק מישל ממנה.
בשלב זה הספיקה הלהקה למצוא מחליפה למישל, ג'יל גיבסון, חברתו של המפיק שלהם, לו אדלר. גיבסון כבר הייתה זמרת וכותבת שהופיעה במספר מאלבומיהם של ג'ין ודין.
גיבסון לא הייתה ידועה כזמרת מוצלחת ביותר אבל למדה את חלקי השירה של מישל תוך שלושה שבועות, בזמן שהלהקה הייתה באנגליה. גיבסון כבר הייתה שותפה בהקלטות האלבום השני של הלהקה, "The Mamas and The Papas". הנכס החשוב ביותר שהביאה איתה גיבסון היה המראה החיצוני המושך שלה. לאחר כמה הופעות נראה היה שחלק מהמעריצים אינם מרוצים מהשינוי בהרכב הלהקה, אך רובם לא ראו בשינוי עניין בעייתי. באוגוסט 1966 החליטה הלהקה (בראשות ג'ון) להחזיר את מישל ללהקה. גיבסון קיבלה תמורה כספית על חלקה ו"שוחררה". מאוחר יותר הודתה גיבסון שהרגישה נבגדת על ידי ג'ון פיליפס.
מישל וג'ון השלימו וקנו בית גדול ביחד בזמן שהלהקה ניסתה להמשיך קדימה. נדמה היה שהעניינים שבו למסלולם לזמן מה והלהקה הקליטה את אלבומם השלישי "Deliver" שהפך ללהיט ענק. דוהרטי, אשר ניסה לשכוח ממישל, שקע בשתייה כבדה. ביוני 1967 סגרה הלהקה את פסטיבל הפופ הבינלאומי של מנוטריי אך נתנה הופעה עלובה.
הלהקה ניסתה לעבוד על אלבום נוסף (שאליו הייתה מחויבת מבחינת חוזה). אך לאחר שלא נראתה התקדמות, הם החליטו באוקטובר 1967 לצאת לטיול באירופה על מנת להחיות את היצירתיות שלהם. בזמן שהיו באנגליה, במסיבה שארגנה חברת ההקלטות, דיברה אליוט עם מיק ג'אגר. ג'ון ניגש אליהם והעיר הערה מעליבה כלפי אליוט מול כל האורחים. אליוט נעלבה קשות, ברחה מהמסיבה ועזבה את הלהקה. חברת ההקלטות הוציאה לאור כמעט מיד אוסף להיטים של הלהקה בניסיון להרגיע את הרוחות. אליוט, שהייתה קשורה ללהקה בחוזה, הייתה אמורה להשתתף גם באלבומה הרביעי של הלהקה.
הלהקה פורקה רשמית ביולי 1968. בריאיון נדיר הודתה אליוט כי הסיבה האמיתית לפירוק הלהקה הייתה הרצון העז שלה להתחיל בקריירת סולו. לקאס אליוט הייתה קריירת סולו מוצלחת, והיא הופיעה ברחבי ארצות הברית ואירופה. לאחר בחינה מחודשת של החוזה, הבחינה חברת ההקלטות כי הלהקה חייבת להם עוד אלבום ולכן התכנסה הלהקה והקליטה את אלבומם האחרון "People Like Us".
היסטוריה > לאחר פירוק הלהקה

ב-29 ביולי 1974, מתה קאס אליוט (מאמא קאס אליוט - Mama Cass Elliot) מהתקף לב תוך כדי שינה לאחר הופעה מוצלחת בהיכל ה'לונדון פלדיום' בלונדון, במהלך סיבוב הופעות. ג'ון פיליפס מת מכשל בלב ב-18 במרץ 2001. דני דוהרטי מת ממחלת כליות ב-19 בינואר 2007.
מישל פיליפס התחילה קריירת משחק מוצלחת.
מורשת

The Mamas & the Papas הוכנסו להיכל התהילה של הרוק אנד רול בשנת 1998 ואל היכל התהילה של הלהקות הווקליות בשנת 2000.
דיסקוגרפיה > אלבומי אולפן

1966 - ‏ If You Can Believe Your Eyes and Ears
1966 - ‏ The Mamas & the Papas
1967 - ‏ Deliver
1968 - ‏ The Papas & the Mamas
1971 - ‏ People Like Us
בנוסף לכמות נכבדת של אוספי להיטים לאורך השנים.
The Mamas & the Papas, צולם ב-1967